Diari Oficial de la Generalitat Valenciana


Sumari del DOGV 7070, del 18-07-2013 (2013/7070)

RESOLUCIÓ de 21 de juny de 2013, de la Direcció General de Centres i Personal Docent, de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres d'Educació Especial de titularitat privada concertats i de titularitat de corporacions locals convinguts per a l'exercici econòmic 2013.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7070

Data del DOGV
:   18-07-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/7070


Data del document
:   21-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 21 de juny de 2013, de la Direcció General de Centres i Personal Docent, de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres d'Educació Especial de titularitat privada concertats i de titularitat de corporacions locals convinguts per a l'exercici econòmic 2013. [2013/7070]  
Amb data 7 de maig de 2013 es va publicar en el Diari Oficial de la Comunitat Valenciana l'Orde 33/2013, de 29 d'abril, de la Conselleria d'Educació, Cultura i Esport, per la qual es convoquen ajudes econòmiques per a subvencionar els servicis complementaris de transport i menjador de l'alumnat dels centres d'Educació Especial de titularitat privada concertats i de titularitat de corporacions locals convinguts per a l'exercici econòmic 2013.  
Una vegada finalitzat el termini de presentació de les sol·licituds, amb data 20 de juny de 2013, s'ha reunit la comissió avaluadora prevista en la base sèptima de la mencionada orde, la qual, una vegada revisats els expedients de sol·licitud presentats i d'acord amb els criteris establits en la base octava de l'orde de convocatòria: nombre d'alumnes usuaris dels servicis complementaris de transport i menjador prestats pel centre, tipologia majoritària de discapacitat de l'alumnat del centre, nombre d'unitats concertades o convingudes i la tipologia de cada una d'estes, eleva la proposta de concessió de les ajudes a l'alumnat dels centres que han presentat sol·licituds de participació i reunixen els requisits previstos.   
D'acord amb la base novena de l'esmentada Orde 33/2013, el Servici de Títols, Beques i Ajudes a l'Estudi, com a òrgan instructor del procediment, ha informat favorablement la proposta de resolució en els termes acordats per l'esmentada comissió avaluadora i l'eleva al director general de Centres i Personal Docent.  
Vista l'esmentada proposta de resolució i fent ús de les atribucions que m'atorga la disposició final primera de l'Orde 33/2013, de 29 d'abril, de la Conselleria d'Educació, Cultura i Esport, resolc:  
  
Primer  
Concedir les ajudes per a atendre els gastos dels servicis complementaris de transport i menjador de l'alumnat dels catorze centres específics d'Educació Especial de titularitat privada concertats i de titularitat de corporacions locals convinguts per a l'exercici econòmic 2013 que han participat en la convocatòria i que es detallen en l'annex I d'esta resolució, per un import total d'1.970.999,98 euros.  
  
  
Segon  
Els esmentats imports s'abonaran amb càrrec a la línia de subvenció T1572.000, capítol IV, de la secció, servici, centre gestor i programa 08.10.70.006.00, d'Ensenyança Primària, prevista en la Llei 11/2012, de Pressupostos de la Generalitat per a l'exercici 2013.  
  
Tercer  
Els centres hauran de presentar la justificació en la forma prevista en la base tretze de l'orde de convocatòria, ajustant-se als següents terminis de presentació:   
En el termini dels 10 dies naturals posteriors a la publicació d'esta resolució en el Diari Oficial de la Comunitat Valenciana presentaran la documentació justificativa corresponent als gastos ocasionats per la prestació dels servicis complementaris durant el període comprés entre l'1 de gener fins al 30 de juny de 2013.  
Fins a l'11 de novembre de 2013 presentaran la documentació justificativa corresponent als gastos ocasionats des de la finalització de l'anterior període.  
  
Quart  
Ordenar la publicació en el Diari Oficial de la Comunitat Valenciana d'esta resolució en la pàgina web de la Conselleria d'Educació, Cultura i Esport següent:  
 (valencià)  
 (castellà)  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació a l'interessat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació a l'interessat o a partir de l'endemà en què es notifique la resolució expressa del recurs de reposició o en què este haja d'entendre's presumptament desestimat.  
  
València, 21 de juny de 2013.- El director general de Centres i Personal Docent: Santiago Martí Alepuz.